بعد المحاضرة رقية اصّرت تعرف حبيبة مالها : رقية : قولي بقي يا حبيبة مالك انتي مش عجباني حبيبة : هقولك وربنا يستر , في قرار نزل عن منع المنتقبات من دخول الامتحانات ورحت اتأكدت منه طلع صحيح رقية : ايه ؟ لا يمكن طبعا يا حبيبة اكيد ربنا هيقف معانا متقلقيش يا حبيبة ان شاء الله ربنا هيكرمنا بس اهم حاجة احنا نثبت ع نقابنا ومش نهتز ابداااا. حبيبة في ذهول من رد وثبات رقية : الله عليكي يا رقية ما شاء الله بجد متتخيليش كلامك ريحيني قد ايه انا كنت خايفة اقولك اصلا عشان انتي لسه لابساه النهاردة . رقية : يا سلام يا حبيبة هو احنا بنلعب ولا ايه احنا دخلنا تجارة او عملنا صفقة مع العظيم سبحانه اللي لا يمكن يضيعنا ابدااااااااا وهيقف معنا وهينصرنا لما يشوف ثباتنا وعزيمتنا واصرارنا ع تكلمة مسيرة الطاعة . حبيبة : ربنا يكملك بعقلك وايمانك يا رقية .. بجد كلامك زي البلسم ع قلبي ومعاكي حق ان شاء الله ثابتين طبعا .